95/417/EY: Komission päätös, tehty 26 päivänä heinäkuuta 1995, niistä kolmansien maiden laitoksista, joilla on lupa viedä yhteisöön eläintuotteita, tehtävien väliaikaisten luettelojen laatimisen ja yhdenmukaisen soveltamisen helpottamiseksi tarvittavista väliaikaisista toimenpiteistä (ETA:n kannalta merkityksellinen teksti)



Virallinen lehti nro L 244 , 12/10/1995 s. 0078 - 0079



KOMISSION PÄÄTÖS, tehty 26 päivänä heinäkuuta 1995, niistä kolmansien maiden laitoksista, joilla on lupa viedä yhteisöön eläintuotteita, tehtävien väliaikaisten luettelojen laatimisen ja yhdenmukaisen soveltamisen helpottamiseksi tarvittavista väliaikaisista toimenpiteistä (ETA:n kannalta merkityksellinen teksti) (95/417/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon niiden kolmansien maiden laitoksista, joille jäsenvaltiot ovat antaneet luvan tuoda tiettyjä eläin- ja kalastustuotteita ja eläviä simpukoita, tehtävien väliaikaisten luettelojen yksityiskohtaisista laatimissäännöistä siirtymäkauden ajaksi tehdyn päätöksen 95/408/EY, tehty 22 päivänä kesäkuuta 1995 (1), ja erityisesti sen 7 artiklan, sekä katsoo, että laitosluetteloiden hyväksyminen on osa kolmansien maiden eläintuotteiden tuontiedellytysten yhdenmukaistamista; tällaisten luetteloiden hyväksyminen vaikuttaa kolmansista maista tulevien eläintuotteiden eläinlääkintätarkastusten järjestämiseen, olisi säädettävä erityisesti ulkorajoilla tehtävien tarkastusten tiheyttä koskevista väliaikaisista toimenpiteistä; tältä osin komissio määräsi tiettyjen kolmansista maista tuotavien tuote-erien fyysisten tarkastusten vähentämisestä direktiivin 90/675/ETY mukaisesti 20 päivänä toukokuuta 1994 tehdyssä päätöksessään 94/360/EY (2), sellaisena kuin se on viimeksi muutettuna päätöksellä 95/270/EY (3), yhdenmukaisesta vähentämisestä 1 päivästä helmikuuta 1996 alkaen, väliaikaisten laitosluetteloiden yhdenmukaisesta soveltamisesta seuraa, että päätöksen 94/360/EY 1 artiklan 1 kohdassa määrätyn tarkastustiheyden soveltamisen odotetaan pitävän yllä olemassa olevan tarkastustiheyden, väliaikaisten laitosluetteloiden laatiminen edellyttää kolmansista maista yhteisöön tuotavien tuotteiden eläinlääkärintarkastuksen järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (4) 8 artiklan soveltamisalan rajoittamista, tämän päätöksen määräyksiä on tarkasteltava uudelleen, jos direktiivin 90/675/ETY 30 artiklan muutos hyväksytään, ja tämän päätöksen määräykset ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Direktiivin 90/675/ETY 8 artiklaa sovelletaan tuotteisiin, joista on tehty yhteisön päätöksiä, jotta voitaisiin laatia: - luettelo hyväksytyistä kolmansista maista, - luettelo hyväksytyistä laitoksista (eläinten terveys ja kansanterveys), ja - todistuksen malli (eläinten terveys ja kansanterveys). 2 artikla 1. Jäsenvaltioiden on tehtävä tunnistettavuustarkastukset samassa paikassa ja tarvittaessa samaan aikaan kuin fyysiset tarkastukset. 2. Direktiivin 90/675/ETY 8 artiklan 4 kohdassa tarkoitetuissa tapauksissa tunnistettavuus- ja fyysiset tarkastukset tehdään ennalta valitulla määräpaikan rajatarkastusasemalla edellyttäen, että tuotteita ei ole purettu tai että ne jälleenlaivataan ilma-alukselta tai alukselta toiselle tulolentokentän tai -sataman tullialueella kuljetettavaksi ennalta valitulle määräpaikan rajatarkastusasemalle. 3 artikla Jäsenvaltioiden on sovellettava direktiivin 90/675/ETY 8 artiklan 3 kohdan mukaisesti päätettyjä valvontatiheyttä koskevia määräyksiä välittömästi niiden tultua voimaan. Näitä säännöksiä odotettaessa: - jäsenvaltioiden on tehtävä tunnistettavuus- ja fyysisiä tarkastuksia alueellaan ennen 1 päivää heinäkuuta 1992 voimassa olleen tiheyden mukaisesti, - jäsenvaltioiden on annettava tämä tiheys komissiolle ja muille jäsenvaltioille tiedoksi. 4 artikla Tätä päätöstä sovelletaan 1 päivään helmikuuta 1996. 5 artikla Tämä päätös on osoitettu kaikille jäsenvaltioille. Tehty Brysselissä 26 päivänä heinäkuuta 1995. Komission puolesta Franz FISCHLER Komission jäsen (1) EYVL N:o L 243, 11.10.1995, s. 17 (2) EYVL N:o L 158, 25.6.1994, s. 41 (3) EYVL N:o L 165, 15.7.1995, s. 24 (4) EYVL N:o L 373, 31.12.1990, s. 1